‫פחד.‬
‫התחושה המשתקת של סכנה מיידית.‬
‫סיוט מפחיד שעומד להתגשם.‬
‫אבל כשאתה בוס מאפיה‬ ‫שרוצה לבסס את הכוח שלך,‬
‫אתה מסתכל אחרת על רגשות אנושיים.‬
‫ראשי המאפיה שולטים על ידי פחד.‬
‫זה הנשק הכי טוב.‬
‫ויש שיטה בדוקה אחת להשתמש‬ ‫בכלי המצמרר הזה.‬
‫כדי לגרום לאנשים להבין פחד,‬ ‫צריך לנהוג באלימות.‬
‫אם אתה מסוגל לומר, "אני יכול להרוג אותך,‬
‫"אני יכול להרוג את אשתך,‬ ‫אני יכול להרוג את הבת שלך,‬
‫"אל תתעסק איתי,"‬
‫אתה הופך לאדם חזק מאוד.‬
‫אף אחד לא יכול להעביר לך את השיעור הזה‬ ‫בצורה טובה יותר מאשר הבוס של סיציליה,‬
‫סלבטורה "טוטו" ריינה.‬
‫טוטו ריינה היה אחראי לרצח המוני,‬ ‫והיה בעל כוח אדיר.‬
‫ריינה השתמש באלימות כדי להשליט טרור‬
‫ברמה לאומית.‬
‫שיטותיו חסרות הפחד של ריינה‬ ‫תרמו לצמיחתו‬
‫ועלייתו לשליטה במאפיה הסיציליאנית האגדית‬ ‫במשך כמעט שני עשורים‬
‫והעניקו לו את התואר "לה בלווה".‬
‫החיה.‬
‫אז אם אתה מוכן לראות‬ ‫איך דרכי טרור יכולות לשרת אותך,‬
‫התכונן לצאת למסע.‬
‫איך להפוך לבוס מאפיה‬
‫- להפחיד ולמשול -‬
‫במהלך שלטונו הרודני‬ ‫של טוטו ריינה במאפיה הסיציליאנית,‬
‫הוא הרוויח מיליארדים ממגוון עיסוקים,‬
‫ביניהם סחר בינלאומי בסמים,‬ ‫הברחות נשק ונדל"ן.‬
‫אבל הוא נודע בעיקר‬ ‫בזכות המספר המרשים הבא.‬
‫יש המעריכים כי הוא ביצע‬ ‫בין 800 ל-1,000 רציחות.‬
‫איך ריינה הפך‬
‫לכזה מומחה של הרג יעיל וחסר רחמים?‬
‫הוא התאמן.‬
‫אסביר לך למה אני מתכוון.‬
‫- עובדה מספר אחת‬ ‫ריינה נולד לאלימות -‬
‫טוטו ריינה נולד ב-1930 בקורליאונה‬
‫למשפחת איכרים.‬
‫קורליאונה הייתה עיירה כפרית טיפוסית‬
‫עם נוכחות חזקה של המאפיה.‬
‫חשבו שאביו ואחיו של ריינה‬ ‫לקחו חלק במאפיה המקומית,‬
‫וריינה מתחיל לפלס את דרכו למעלה‬
‫מתוך מטרה להיות הבוס של הקורליאונסים.‬
‫- עובדה מספר שתיים.‬ ‫ריינה פעל מאחורי הקלעים -‬
‫אחרי שהואשם ברצח ב-1969,‬
‫ריינה ירד למחתרת,‬
‫אבל היה מעודכן בכל המתרחש.‬
‫חשאיות הייתה אחד מכלי הנשק שלו,‬
‫וזה יצר מסתורין לגביו בתוך המאפיה.‬
‫הוא היה כמו דמות של רוח רפאים‬ ‫שיכולה להיות בכל מקום‬
‫ויכול להיות שהוא מקשיב לך בזמן שאתה מדבר.‬
‫- שלום? -‬
‫- עובדה מספר 3‬ ‫ריינה לא היה מעוניין לחלוק בכוח -‬
‫ריינה השתלט על הארגון הקורליאוני ב-1974,‬
‫אבל היו לו שאיפות הרבה יותר גדולות.‬
‫הוא רצה לעמוד בראש הכול.‬
‫להיות הבוס של הבוסים‬ ‫של המאפיה הסיציליאנית.‬
‫הוא לא היה זקוק לסגנון חיים יוקרתי.‬
‫לא היה אכפת לו מהדברים האלה,‬
‫אבל מה שכן עניין אותו זה כוח.‬
‫אחד מהמשפטים שריינה היה אמור לומר הוא,‬
‫"קומנדרה אמליו צ'ה פוטרה,"‬
‫שפירושו, אם נשתמש בשפה פשוטה,‬ ‫"עדיף להיות בוס מאשר לזיין".‬
‫לא הייתי יכול לנסח זאת טוב יותר.‬
‫אבל כדי ללכת בדרכו של החיה להנהגת המאפיה,‬
‫עליך לגבור על אינספור מכשולים בדרך.‬
‫נתחיל באחד מהמכשולים המטרידים ביותר.‬
‫- טקטיקה‬ ‫הימנע מכותרות שליליות -‬
‫- עיתון בוקר. -‬
‫אין דבר המעיד על הצלחתך יותר‬ ‫מאשר להיכנס לכותרות העיתונים.‬
‫אך ראשי מאפיה מכירים‬ ‫בחסרונות שבכך.‬
‫המאפיה משקיעה מאוד בתדמיתה הציבורית.‬
‫מה שהעיתונות עושה‬
‫זה לחשוף את העובדות הקשורות לאלימות,‬
‫ולעסקאות שלהם.‬
‫הם מוסרים שמות,‬ ‫הם חושפים את מה שהמאפיה עושה.‬
‫לכן, בתור בוס של המאפיה,‬
‫תצטרך להעלים כותרות,‬ ‫ואולי לא רק את הכותרות.‬
‫מוכן לשמוע על כמה כותרות?‬
‫ראש המאפיה של מינסוטה, איסדור בלומנפלד,‬
‫הידוע יותר בכינויו "קיד קאן",‬ ‫נחשד בכך שירה בעיתונאי וולטר ליגט‬
‫לנגד עיני אשתו ובתו‬ ‫לאחר שליגט סירב להפסיק לדווח‬
‫על השפעתו המושחתת של קאן‬
‫על ממשלת המדינה.‬
‫לאחר שנמלט לאיטליה של בניטו מוסוליני,‬
‫כדי להימנע מאישום ברצח,‬
‫בוס המאפיה של ניו יורק,‬ ‫ויטו ג'נובזה, הורה לרצוח‬
‫את עורך העיתון האנטי-פשיסטי, קרלו טרסקה,‬
‫כדי לשמר את תמיכתו של המנהיג מוסוליני.‬
‫בזמן שהאמונה הרווחת הייתה שפבלו אסקובר‬
‫הרג את העורך והמוציא לאור‬ ‫של העיתון הקולומביאני‬
‫שידוע בחשיפת סוחרי סמים.‬
‫ובנוסף לכך, המשרדים שלו הופצצו גם כן.‬
‫- 1978‬ ‫ארבע שנים אחרי שריינה הפך לבוס -‬
‫בעוד שריינה המשיך במסעו‬
‫לבסס את כוחו במאפיה הסיציליאנית,‬
‫הוא גם נאלץ להתמודד‬ ‫עם אתגרים מול העיתונות והתקשורת.‬
‫למשל עם הבחור הזה.‬
‫מריו פרנצ'זה היה עיתונאי‬ ‫ב"ג'ורנלה די סיציליה",‬
‫שהוא עיתון סיציליאני ענק,‬
‫והוא עמד לפרסם כתבה על ריינה.‬
‫באיזה נושא? תפקידו המושחת של ריינה‬ ‫בפרויקט רווחי של עבודות ציבוריות.‬
‫מריו פרנצ'זה חקר את מקורות כל הכספים,‬ ‫קרנות ציבוריות‬
‫שהושקעו בבניית הסכר הזה,‬
‫סכום של 200 מיליון דולר בזמנו.‬
‫זה המון כסף.‬
‫כדי להגן על האינטרסים שלו,‬
‫ריינה היה צריך לפעול מהר.‬
‫פרנצ'זה חקר את הפעילות‬ ‫הבלתי חוקית של ריינה במשך שנים,‬
‫וכעת,‬
‫התמונה הגדולה סוף סוף מתגלה.‬
‫הוא ציין את השמות של המאפיונרים,‬
‫אבל גם שמות של אנשי עסקים שעבדו עם המאפיה.‬
‫ריינה לא יכול להרשות לעצמו‬ ‫שהכתב יחבר את הנקודות.‬
‫אז הוא נותן פקודה‬ ‫לגיס שלו, ליאולוקה בגרלה.‬
‫פרנצ'זה מסיים לעבוד מאוחר באותו ערב.‬
‫וכשהוא מתקרב לביתו בוויאלה קמפניה...‬
‫עכשיו כשהיריב החטטן הוסר מדרכו,‬
‫טוטו ריינה מוצא את הכתוב בעיתון‬ ‫שמופץ למחרת בבוקר יותר לרוחו.‬
‫האלימות העבירה מסר ישיר‬
‫לעיתונאים אחרים ולאנשים‬
‫שמעוניינים גם הם לחשוף את המאפיה,‬
‫"תתרחקו, או שגורלכם יהיה זהה."‬
‫העברת המסר לכתבים מטרידים‬ ‫מוחקת בעיה אחת מהרשימה שלך.‬
‫אבל כשהמטרה שלך היא שליטה מוחלטת…‬
‫- אני כבר חוזר. -‬
‫תצטרך להתמודד עם יריבים‬
‫שלא יילחמו רק באמצעות העט שלהם.‬
‫איך גורמים להם לציית לך?‬
‫- טקטיקה‬ ‫הבס את המתחרים -‬
‫כדי להיות בראש הפירמידה,‬
‫צריך להיות הכלב הכי קשוח ומרושע בכלבייה,‬
‫וזה אומר להשתמש בשיניים.‬
‫המניע האוניברסלי של המאפיה הוא אלימות.‬
‫גם אם תהיה איש העסקים הכי טוב בעולם,‬
‫בלי אלימות,‬
‫לא תחזיק מעמד כאיש עסקים בשכונות.‬
‫זה לא יעבוד.‬
‫בתחילת שנות ה-80,‬
‫ריינה היה מוכן להגביר‬ ‫את כוחו בתוך המאפיה הסיציליאנית.‬
‫אבל הוא עמד בפני מכשול עיקש,‬
‫שנקרא "הוועדה".‬
‫ועדת המאפיה, שנקראת גם "הקופולה",‬
‫היא סוג של גוף שלטוני של המאפיה.‬
‫היא הייתה מורכבת מהבוס הראשי‬ ‫של המשפחות השונות.‬
‫זו הייתה דרך לשתף פעולה‬
‫כדי לוודא שהעסק ימשיך לתפקד כמו שצריך.‬
‫ריינה החל לשבת בוועדה ב-1969‬
‫אבל מתחיל לפתח שאיפות של שליטה.‬
‫מהי מטרתו הצנועה של ריינה?‬
‫לכפות על הוועדה למנות אותו‬ ‫ל"קאפו דיי קאפי", הבוס של הבוסים.‬
‫אבל קיימת בעיה קטנה אחת.‬
‫התפקיד הזה לא קיים.‬
‫הוא האמין שהוא צריך‬ ‫להחזיק באופן בלעדי במלוא השליטה.‬
‫הוא לא רצה לחלוק.‬
‫אז ריינה החליט להפוך‬ ‫את העבודה שהייתה לו לעבודה שהוא רצה.‬
‫מה הייתה התוכנית של החיה?‬ ‫לחסל את הארגונים של יריביו הבכירים מבפנים.‬
‫זה מתחיל בעסקאות צד סודיות‬
‫עם חברים ממשפחות פשע אחרות ברחבי סיציליה.‬
‫בתמורה,‬
‫הם מלכלכים את הידיים עבור ריינה.‬
‫מחסלים את הבוסים שלהם‬ ‫ומחליפים אותם במאפיונרים‬
‫שנאמנים לריינה.‬
‫תוך זמן קצר, נותרים‬ ‫רק כמה יריבים בודדים מהעבר הרחוק.‬
‫הטיפול בהם ידרוש‬ ‫גישה מותאמת אישית יותר.‬
‫סטפנו בונטטה עמד בראשה‬
‫של אחת ממשפחות הפשע החזקות ביותר בפלרמו.‬
‫בן בריתו הקרוב ביותר של בונטטה‬ ‫היה אדם בשם סלבטורה אינזרילו.‬
‫אינזרילו ובונטטה התנגדו לריינה,‬
‫אז מבחינת ריינה,‬ ‫היה צריך לעשות משהו בעניין.‬
‫ערב אחד, סטפנו בונטטה‬ ‫חוגג את יום הולדתו ה-42 בביתו בפלרמו.‬
‫בתום החגיגה, אנשיו של ריינה‬ ‫תופסים עמדות בקרבת מקום.‬
‫בשעה 20:30, בונטטה עוזב את המסיבה‬ ‫כדי להעביר את הלילה בווילה הכפרית שלו,‬
‫ונתקל בהפתעה ממש לא נעימה.‬
‫שבועיים וחצי לאחר מכן,‬
‫סלבטורה אינזרילו מתארגן לצאת‬ ‫מביקור אצל הפילגש שלו‬
‫כשהאלפא רומיאו‬ ‫חסינת הכדורים שלו חונה בחוץ.‬
‫המתנקשים של ריינה‬ ‫עשו שיעורי בית גם בנוגע לעובדה הזאת.‬
‫אז כשאינזרילו יוצא ממפגש אחר הצהריים שלו,‬
‫ריינה זוכה לסיפוק האולטימטיבי.‬
‫אבל החיה לא עוצרת כאן.‬
‫בזמן שהוא קובר את אביו‬
‫בנו הצעיר של אינזרילו, ג'וזפה,‬ ‫נשבע שינקום‬
‫במי שרצח את אביו,‬
‫ריינה מחליט להפוך גם אותו לדוגמה.‬
‫הם הורגים את בנו בן ה-16 של אינזרילו.‬
‫ולפני שהרגו אותו,‬
‫ריינה כרת את ידו.‬
‫באמירה לכל מי ששוקל לפעול נגד ריינה,‬
‫איך הוא עלול לסיים.‬
‫התוכנית של ריינה עובדת לכדי שלמות.‬
‫ריינה הצליח להשליט טרור‬ ‫על קבוצה של רוצחים קשוחים‬
‫כדי שיראו דברים באופן שלו,‬
‫והתוצאה הסופית הייתה ציות.‬
‫הרבה מאוד מחברי הוועדה‬
‫בחרו לוותר על כוחם לטובת ריינה‬ ‫כדי לשמור על עצמם.‬
‫השתמשת בהצלחה בדמם של יריביך‬
‫כדי להתקדם בטיפוס שלך אל פסגת הר המאפיה.‬
‫בעודך ממשיך בשלטונך המבעית,‬
‫צפה לאויבים נוספים מתוך הממשלה‬
‫שישימו עליך עין.‬
‫איך תראה להם מי באמת הבוס?‬
‫- טקטיקה‬ ‫השתק את הממשלה -‬
‫בתור הבוס של הבוסים,‬
‫עליך להוכיח לכולם‬ ‫שיש לך את הכוח האולטימטיבי.‬
‫- לא! -‬
‫חשוב מאוד שמנהיג המאפיה‬ ‫יהיה זה שמושך בחוטים מול המחוקקים‬
‫כי זה מאפשר לו‬ ‫לחזק את השליטה ואת השלטון שלו.‬
‫וכשפקידים גיבורים שוכחים‬ ‫מי מנהל את העניינים,‬
‫תזכיר להם.‬
‫כמו טוטו ריינה.‬
‫בשנות ה-80 המוקדמות,‬ ‫הייתה תרבות של פחד‬
‫כי אנשים ראו גופות ברחובות‬ ‫כמעט על בסיס יומי.‬
‫אנשים פחדו לצאת,‬ ‫פחדו לעזוב את בתיהם.‬
‫- המאפיה התחילה בסיציליה,‬ ‫אבל זה חדש ומטריד. -‬
‫- ברוך הבא לפלרמו -‬
‫- עד כה המאפיה ביצעה‬ ‫כ-100 רציחות השנה -‬
‫האזרחים זעקו לעזרת‬ ‫עובדי הציבור שיעשו משהו.‬
‫הממשלה הלאומית החליטה‬
‫לשלוח את קצין המשטרה‬ ‫האיכותי והחזק ביותר שלה,‬
‫הגנרל אלברטו דלה קייסה,‬
‫לפלרמו עם כוחות מיוחדים כדי להילחם במאפיה.‬
‫אבל כשזה מגיע לשימור השליטה שלו,‬
‫לריינה היו כוחות מיוחדים משלו.‬
‫במאי 1982,‬
‫דלה קייסה מגיע לפלרמו‬
‫יחד עם אשתו הטריה והצעירה, עמנואלה.‬
‫מספר חודשים לאחר שהותם,‬
‫הזוג עוזב את המטה המשטרתי לערב של בילוי‬
‫בליווי משטרתי.‬
‫אך בזמן שהם חוצים רחוב מרכזי,‬
‫סוגרים עליהם.‬
‫דלה קייסה מנסה להגן על אשתו בגבורה.‬
‫אך לשווא.‬
‫הם נורו 30 פעמים.‬
‫כשאתה מבצע, לדוגמה,‬ ‫ירי מוגזם ומרהיב‬
‫כמו למשל, ירי במקלע באמצע הרחוב,‬
‫זה משמש כמסר לקהילה ולפעמים לאומה.‬
‫הלוויתו של דלה קייסה מושכת קהל‬ ‫והאבלים כועסים.‬
‫הם סוקלים את הפקידים במטבעות,‬
‫מתוסכלים מחוסר היכולת‬ ‫של הממשלה לשלוט במאפיה.‬
‫בזמן ההלוויה של דלה קייסה,‬ ‫מישהו נשא שלט שאומר,‬
‫"כאן מתה תקוותו של כל סיציליאני ישר."‬
‫במילים אחרות, המשימה הושלמה.‬
‫הריגת דלה קייסה הוכיחה‬
‫"אנחנו יכולים לחסל כל אחד,‬
‫"ואנחנו נהרוג אותך‬
‫"אם תנסה להתעסק איתנו."‬
‫תראה לי דרך טובה יותר לכניעה מוחלטת.‬
‫אבל כפי שהספר יראה לך,‬ ‫אתה תשמור על הסמכות המוחלטת שלך‬
‫בתנאי שתשמור על הסטנדרטים הגבוהים שלך.‬
‫מעידה אחת‬
‫עלולה להוביל לאסון.‬
‫- טקטיקה‬ ‫סיים כל עבודה -‬
‫כשהמטרה שלך היא להטיל אימה‬ ‫על חברה שלמה ולהכניע אותה,‬
‫חייב לבצע עבודה יסודית.‬
‫אם בכוונתך לפגוע באויבים שלך,‬ ‫עשה זאת עד הסוף,‬
‫כדי שלא יוכלו לרדוף אותך.‬
‫אם יהיו לך בעיות עם מישהו בשלב מסוים,‬
‫אלה צרות שילוו אותך תמיד.‬
‫לכן צריך לחסל אותם באופן מוחלט.‬
‫זו הסיבה שאנשי הכבוד החכמים האלה‬ ‫תמיד דאגו לסגור קצוות פתוחים.‬
‫אחרי שווייטי בולג'ר‬ ‫דאג לכאורה שמנהיג הכנופיה היריבה‬
‫אל נוטראנג'לי ייהרג,‬
‫אותו חיסול הוביל לרצח אחיו של נוטראנג'לי‬
‫ושל ברמן חסר מזל‬
‫לפני שהמתנקש הבכיר‬ ‫של ווייטי חיסל את המטרה שלו.‬
‫המאפיונר האוסטרלי רוברט טרימבולה‬
‫היה זקוק לשני ניסיונות‬ ‫כדי להיפטר מהלוחם בסמים דונלד מקאי.‬
‫תחילה בניסיון לפתות אותו עם עסקה מזויפת,‬
‫ובסופו של דבר לירות בו למוות במגרש חניה.‬
‫בזמן שחואקין "אל צ'אפו" גוסמן‬ ‫בילה עשור‬
‫בניסיון להרוג את מנהיג הקרטל היריב,‬ ‫רמון אריאנו פליקס,‬
‫כולל תקיפה כושלת‬ ‫במועדון לילה בפוארטו ויארטה.‬
‫כשאריאנו סוף סוף מחוסל,‬
‫אל צ'אפו מגדיר זאת בתור‬ ‫החוויה המהנה ביותר בחייו.‬
‫עם מאות מקרי רצח בהם הוא חשוד,‬
‫לריינה היה עבר מבוסס בטיפול בענייניו.‬
‫אבל היה יריב אחד של המאפיה‬
‫שנשאר מחוץ להישג ידו, באופן מתסכל.‬
‫טומסו בושטה היה ידוע‬ ‫בתור "הבוס של שני העולמות"‬
‫כי היו לו עניינים עסקיים‬ ‫בשני צדי האוקיינוס האטלנטי.‬
‫הוא היה מעורב בסחר בסמים ובסוף עבר לברזיל.‬
‫בושטה עזר להקים את ועדת המאפיה הסיציליאנית‬
‫והיה בן ברית של יריביו הבכירים‬ ‫של ריינה שהפכו לקורבנות,‬
‫פלרמו מנהל את בונטטה‬
‫ואת אינזרילו.‬
‫ריינה ראה בו איום,‬ ‫ורצה אותו מחוץ לתמונה,‬
‫אז הוא רצה לחסל אותו.‬
‫ריינה מחליט לפתות את בושטה‬ ‫לצאת החוצה‬
‫באמצעות שיטות שכנוע קיצוניות.‬
‫בניו הבכורים חסרי המזל של בושטה‬
‫הוציאו את המכונית החדשה שלהם לסיבוב,‬
‫נחטפו ולא שמעו מהם יותר מאז.‬
‫ההערכה היא שהם נפלו קורבן ללופרה ביאנקה,‬
‫המכונה "הרובה הלבן".‬
‫משמעות המושג "לופרה ביאנקה"‬ ‫הוא ביצוע הרג שבו הגופה נעלמת,‬
‫וזו עוד דרך שבה המאפיה יוצרת פחד באנשים.‬
‫לא רק שאי אפשר למצוא את הראיות,‬
‫היא גם מענישה פעמיים את המשפחות‬ ‫שלא יכולות להתאבל על אהוביהם.‬
‫ריינה מקווה שאבלו של בושטה‬ ‫והיצר שלו לנקום‬
‫יוציאו אותו מהמחבוא.‬
‫הם לא.‬
‫אז יום אחרי חג המולד,‬
‫ריינה שולח את שכירי החרב שלו‬ ‫לפיצרייה בפלרמו סמוך לפסל החירות‬
‫שם הם ירו בחתנו של בוסקטה ובשני אחייניו.‬
‫איכשהו הם לא מזהים את בתו‬ ‫של בושטה אשר נמצאת מאחורי הדלפק.‬
‫יומיים לאחר מכן, טבח החגים נמשך.‬
‫אחיו ואחיינו של בושטה‬ ‫נורים למוות בעסק הזכוכית המשפחתי.‬
‫ריינה הרג כתריסר בני משפחה של טומסו בושטה.‬
‫לרוב האנשים האלה‬ ‫לא היה שום קשר לעסקי המאפיה.‬
‫אבל למרות מאמציו הכבירים של ריינה,‬ ‫טומסו בושטה מסרב לבלוע את הפיתיון.‬
‫בושטה לא השתכנע.‬
‫הוא לא נסג.‬
‫לבסוף, הקריירה של בושטה‬ ‫מגיעה אל קיצה בלית ברירה.‬
‫הרשויות בברזיל עצרו אותו.‬
‫הם הסגירו אותו חזרה לאיטליה ב-1984.‬
‫אז בושטה מוצא את עצמו‬ ‫במעצר של המשטרה האיטלקית.‬
‫שם פוגש אותו ג'ובאני פאלקון.‬
‫- ג'ובאני פאלקון -‬
‫ג'ובאני פאלקון היה תובע חזק נגד המאפיה.‬
‫בושטה מחליט להפיק‬ ‫את המרב מנסיבותיו הנוכחיות‬
‫על ידי ניסיון נקמה נגד החיה.‬
‫בושטה משתף פעולה עם ג'ובאני פאלקון,‬
‫והוא מספק מידע מפורט מאוד על המאפיה.‬
‫כדי להפיל את ריינה,‬
‫כנקמה, עדותו אפשרה לתובעים נגד המאפיה‬
‫לפתוח תיקים נגד חברי הוועדה‬
‫ולהוכיח את אשמתם במאות מקרי רצח.‬
‫כשזה הגיע לסיום העבודה עם בושטה,‬
‫ריינה נכשל עם השלכות הרסניות.‬
‫הוא וכל המאפיה היו עכשיו‬ ‫ על הכוונת של הרשויות.‬
‫אבל אפילו כשהכול נראה חסר תקווה,‬
‫עדיין ניתן להחזיר את השליטה שלך‬
‫בכך שתעקוב אחר ספר המהלכים‬ ‫ותראה כמה רחוק אתה מוכן ללכת.‬
‫- טקטיקה‬ ‫אל תרחם על אף אחד -‬
‫יש מילה שמגדירה את המצב‬ ‫"כשאין לך מה להפסיד"‬
‫חופש.‬
‫אז כשנראה שהאויבים שלך צוברים יתרון,‬
‫זו ההזדמנות שלך לקמוץ אגרופים.‬
‫ראשי המאפיה הם מסוכנים‬ ‫כשדוחקים אותם לפינה.‬
‫אתה לא יכול לצפות מה הם יעשו.‬
‫ובמקרה של בושטה הוא מוסר מידע בנדיבות,‬
‫הקירות נסגרו על טוטו ריינה.‬
‫פאלקון מתחיל להכין צווי מעצר ל-366 אנשים,‬
‫שזה לא מעט.‬
‫ריינה נכלל ברשימת המעצרים,‬ ‫אבל המשיך להתחמק ממעצר.‬
‫עבור רבים מהמאפיונרים המובילים‬ ‫שעבדו תחתיו לא שיחק המזל.‬
‫טוטו ריינה חש תחת איום עצום.‬
‫כל מה שהוא עבד למענו התפרק‬
‫בכל אחד מהמעצרים האלה.‬
‫לאחר מכן היה הליך תקדימי‬
‫שזכה לכינוי "משפטי המקסי",‬
‫עם ג'ובאני פאלקון בראש.‬
‫כל הנחת היסוד של משפט מקסי‬
‫היא שאתה מעמיד את ארגון המאפיה עצמו למשפט.‬
‫אז השאיפה של משפט מקסי‬ ‫הייתה למעשה לחסל את המאפיה.‬
‫וכשאתה הבוס של המאפיה…‬
‫זה אישי.‬
‫מאפיונרים רבים הניחו‬
‫שבגלל הקשרים הפוליטיים העצומים של ריינה,‬
‫הם לא ייפסקו כאשמים.‬
‫אבל מתוך 475 האנשים שעמדו למשפט,‬ ‫342 הורשעו.‬
‫אבל עשרות מהם נעדרו‬
‫כי הם הסתתרו וביניהם נכלל טוטו ריינה.‬
‫בכך שקבעו שהם אשמים,‬
‫פאלקון הוכיח שהמאפיה הסיציליאנית‬ ‫לא הייתה בלתי מנוצחת.‬
‫היה מה שנקרא "למרגנזה פנטיטי",‬
‫מצב החירום שבו המאפיונרים‬ ‫הופכים לעדי מדינה.‬
‫אז ריינה נאלץ לנסות איכשהו‬ ‫להראות לאותם מאפיונרים‬
‫שאם הם יעידו כנגד המאפיה,‬ ‫חייהם יהיו בסכנה.‬
‫הוא מסוגל להגיע לכל אחד.‬
‫ב-23 במאי 1992,‬
‫גיבור משפט המקסי, ג'ובאני פאלקון,‬
‫חוזר לפלרמו עם אשתו.‬
‫הגעתם לא עוברת מתחת לרדאר.‬
‫פאלקון עושה בחירה נועזת‬‫.‬
‫במקום לנסוע בליווי אבטחה צמודה,‬
‫הוא מתעקש לנהוג במכונית שלו‬ ‫משדה התעופה לביתו הכפר,‬
‫מבלי שהוא מודע לכך שריינה‬ ‫ובעלי בריתו זוממים את נקמתם.‬
‫כשהשיירה של פאלקון מתקרבת לעיר קפאצ'י,‬
‫המלכודת מופעלת.‬
‫פאלקון ואשתו סובלים מפציעות קשות מאוד,‬
‫והפיצוץ היה כל כך עצום‬ ‫עד שהוא תועד בחיישני רעידת אדמה מקומיים.‬
‫אבל ריינה לא מסיים בזה.‬
‫חודשיים לאחר מכן,‬ ‫חברו לצוות של פאלקון במבצע נגד המאפיה,‬
‫פאולו בורסלינו, נרצח גם כן‬
‫מפיצוץ מכונית תופת‬ ‫מחוץ לבניין הדירות של אמו.‬
‫לא ניתן להתכחש למסר של ריינה.‬
‫המסר הוא, "אם תתעסק איתנו,‬ ‫לא אכפת לנו כמה רחוק נצטרך ללכת",‬
‫"לא אכפת לנו כמה אתה מוגן,"‬
‫"אנחנו נהרוג אותך."‬
‫אבל העברת המסר בצורה כה נמרצת,‬
‫גרמה לריינה לכמה השלכות לא מכוונות.‬
‫המדינה האיטלקית כל כך נבוכה‬ ‫מהרצח של פאלקון ובורסלינו,‬
‫שהיא שולחת 7,000 חיילים לסיציליה‬ ‫כדי לכבוש בחזרה את השליטה על השטח.‬
‫חצי שנה לאחר מכן,‬
‫כשהנותרים מהמאפיה של ריינה תחת מצור,‬
‫מקורב מבוהל מוביל‬ ‫את הרשויות למקום המסתור של ריינה,‬
‫והחיה נלקח למעצר.‬
‫- הבוס של הבוסים‬ ‫של העולם התחתון הסיציליאני -‬
‫- סלבטורה ריינה נעצר לפני יומיים. -‬
‫אז עכשיו, אחרי שחיסלו‬ ‫את שלטון האימה שלו כולו מהשורש,‬
‫ריינה סוף סוף מוכן ליום הדין שלו.‬
‫זה היה כמו רגע מהסרט "הקוסם מארץ עוץ".‬
‫אתה יודע, כשהסיטו את הווילון,‬ ‫ומאחוריו היה סתם איזה זקן קטן.‬
‫ואיזה נזק הוא יכול היה לגרום?‬
‫- הייתי רק חקלאי.‬ ‫עבדתי את האדמה כאדם ישר. -‬
‫- לסלבטורה ריינה יש ארבעה ילדים. -‬
‫- הוא אוהב את ילדיו. -‬
‫- הוא אוהב הכול ואת כולם. -‬
‫כן. בטח.‬
‫אחרי ששלט ביד רמה ‬
‫באחד ממוסדות הפשע המאורגן המפורסמים ביותר,‬
‫טוטו ריינה ימצא את מותו בבית חולים בכלא‬
‫יום אחד אחרי יום הולדתו ה-87.‬
‫הוא נשאר בגדר תעלומה עד הסוף,‬
‫מעולם לא דיבר על פשעיו‬
‫או חשף את קשריו בעסקים ובפוליטיקה.‬
‫אבל אם אתה לא רואה בזריעת הרס‬ ‫מאחורי הקלעים כבילוי טוב,‬
‫יש דרך אחרת להתקדם לעבר תפקיד בוס מאפיה‬
‫שתאפשר לך לתפוס את מרכז הבמה.‬
‫כנראה שזו פשוט לא הנכונה עבורך.‬
‫והנה הדוגמה לכך.‬
‫ג'ון גוטי, ראש המאפיה של ניו יורק‬
‫שהצית את ספר המהלכים‬ ‫בניסיון לקבוע חוקים משלו‬
‫ולהפוך לכוכב,‬
‫והפיל אחריו את כל הארגון שלו תוך כדי כך.‬
‫מוכן ללמוד מה לא לעשות?‬